Amandaprisen

For en oversikt over prismottagere det enkelte år, se årstallslenkene nederst på siden

Amandaprisen, eller Amanda, er en årlig norsk filmprisutdeling som arrangeres og finansieres av Den norske filmfestivalen. Arbeidet med prisutdelingen ledes av Amandakomiteen, som utnevnes av festivalen. Prisens formål er å «øke kvaliteten og fremme interessen for norske spillefilmer,  kinodokumentarer og kortfilmer beregnet på offentlig fremvisning». Prisutdelingen er en del av Den norske filmfestivalen som arrangeres i Haugesund hvert år i august. Vinnerne av de ulike kategoriene tildeles en utgave av Amandastatuetten. Prisen ble delt ut for første gang i 1985. 

 Historie 
Prisen ble startet etter initiativ fra filmprodusent og regissør Bente Erichsen som sammen med Stein Roger Bull fra NRK, Haugesunds kultursjef Gunnar Johan Løvvik, Jan Erik Holst og Egil Fonn fra Norsk kino- og filmfond satt i komiteen for å etablere prisen. Opprinnelige skulle prisen hete Askeladden, men navnet endte på Amanda, hentet fra visen «Amanda fra Haugesund».

I starten var prisen en felles pris for både norsk filmproduksjon og norsk fjernsynsproduksjon. Under den første utdelingen, Amandaprisen 1985, ble det delt ut ti priser; ni til norske film- og fjernsynsproduksjoner samt en pris til beste utenlandske spillefilm. I 1993 ble Amandaprisen gjort om til å være en felles nordisk pris for filmproduksjoner fra hele Norden under navnet Nordisk Amanda. Prisen gjaldt dette året kun filmproduksjoner og ikke fjernsynsproduksjoner. Nordisk Amanda ble kun arrangert én gang, og året etter var Amanda igjen en pris for kun norske produksjoner, men beholdt en prisklasse for beste nordiske kinofilm i noen år. Prisen fortsatte å være en ren filmpris i tre år til, frem til fjernsynsproduksjoner på nytt ble inkludert i 1997, og prisen var igjen en norsk film- og fjernsynspris fram til og med Amandaprisen 2004. Fra Amandaprisen 2005 gikk prisen for godt over til å være en ren filmpris for norske kinofilmer, blant annet siden TV-prisen Gullruten da var blitt godt etablert. Fra og med Amandaprisen 2024 ble reglementet endret slik at også filmer vist på redaktørstyrte nettjenester inkluderes på lik linje som kinofilmer.

Siden starten har alle utdelingene av Amandaprisen blitt avholdt i Haugesund med unntak av i 1986, prisens andre år, da prisutdelingen ble arrangert i Kristiansand Teater i Kristiansand. I Haugesund har utdelingen blitt arrangert i storsalen Maritim Hall i nåværende Scandic Maritim Hotell (1985, 1987–2005, 2015–2018) og i Festiviteten Haugesund Konserthus (2006–2014, 2019–). I årene 2014 til 2016 var utdelingen todelt, og de tekniske klassene ble delt ut i et eget arrangement på dagtid i Haugesund rådhus.

Den norske filmfestivalen samarbeidet i starten med NRK som produserte og overførte de 21 første utdelingen direkte. I perioden 2006 til 2018 var det TV 2 som overførte utdelingen mens produksjonsselskapene Nordisk Film, Eyeworks Dinamo, Warner Bros. Norge og Rubicon TV vekslet på å stå for produksjonen. I 2019 samarbeidet prisen med VG som overførte utdelingen på sitt nett-TV, VG+, før NRK returnerte som kringkaster og samarbeidsparter fra Amandaprisen 2020.

Det har vært en rekke ulike programledere for utdelingen. Jon Almaas og Odd-Magnus Williamson har ledet utdelingen flest ganger med fire utdelinger hver, henholdsvis i periodene 2001-2004 og 2020-2023 mens tre stykker har ledet tre utdelinger hver: Petter Nome (1995–1997), Guri Solberg (2008, 2014, 2015) og Ingar Helge Gimle (2011, 2014, 2015).

 Amandakomiteen 
Arbeidet med prisutdelingen ledes av Amandakomiteen, som er oppnevnt av styret i Den norske filmfestivalen AS. Komiteen er organisert som et aksjeselskap med Film & Kino som hovedeier med 60 prosent og deleid med 20 prosent hver av Haugesund kommune og Rogaland fylkeskommune. I 2023 trakk Norsk filminstitutt (NFI) seg fra Amandakomiteen, grunnet uenighet om kriteriene for hvilke filmer som kan bli nominert til prisutdelingen. Uenigheten lå i hvorvidt filmer som har blitt lansert på f.eks. strømmetjenester, og ikke har hatt kinolansering skal regnes som verdige kandidater. NFI hadde siden 2016 gitt tilskudd til festivalen til den nasjonale filmprisen.

Per 2024 består Amandakomiteen av følgende:

 Festivalsjefen for Den norske filmfestivalen
 Lederen av Norsk filmforbund
 Lederen av Norske Filmregissører
 Lederen av Norske Kinosjefers Forbund
 Lederen av Virke Produsentforeningen
 Lederen av Norske Filmdistributørers Forening
 Lederen av Norske Dramatikeres Forbund
 Lederen av Norsk Skuespillerforbund
 Lederen av NOPA
 Produsent
 Representant for Den norske filmfestivalen
 Amandasekretær fra Den norske filmfestivalen

 Statuetter 
Vinnere av Amandaprisen mottar hver sin bronsestatuett samt et diplom. Statuetten er en 30 cm høy skulptur som skal forestille «Amanda» og er utformet av billedhuggeren Kristian Kvakland. Den veier 2,5 kg og har en diameter på 14 cm på det bredeste. Opprinnelig var statuetten større og veide opp mot 10 kg, og kunne være vanskelig å håndtere for mottakerne. Statuetten ble derfor redusert til dagens størrelse.

Vinneren av Amandakomiteens gullklapper mottar en egen statuett utformet som en filmklapper. Symbolet på denne prisen er en skulptur utformet at billedhuggeren Nils Aas.

 Priskategorier 
Ved den første utdelingen i 1985 ble det delt ut 10 priser i 10 ulike priskategorier. Av disse kategoriene eksisterer fortsatt 9 med enkelte endinger i navn og innhold, mens kategorien for beste dramatiske fjernsynsproduksjon forsvant da Amanda ble en ren filmpris. Kategoriene for beste skuespiller i en hovedrolle (tidligere delt i klasser for kvinnelige og mannlige skuespillere), Amandakomiteens ærespris og beste utenlandske film er blitt delt ut under alle utdelingene, mens kategorien for beste norske film er blitt delt ut alle år bortsett fra under den nordiske utdelingen 1993 da prisen beste nordiske kinofilm ble delt ut i stedet. De øvrige fem priskategoriene som ble delt ut første året var beste kortfilm, beste barne-ungdomsfilm/-program, beste foto og beste originalskrevne musikk.

Fra starten og frem til Amandaprisen 2008 var det flere endringer kategoristrukturen og kategorinavn fra år til år, og antall kategorier varierte mellom 8 og 16. Fra 2008, tre år etter prisen ble en ren filmpris og to år etter at TV 2 tok over kringkasteransvaret, ble kategoristrukturen mer fast, og det ble blant annet innført fem faste tekniske priser. Antall kategorier har siden variert mellom 19 og 22, og per Amandaprisen 2024 deles det ut priser i 21 kategorier.

For de fleste kategoriene blir det nedsatt egne juryer som først velger ut de nominerte i kategorien og deretter kårer en vinner. Unntakene er Amandakomiteens ærespris, Amandakomiteens gullklapper og Folkets Amanda. Amandakomiteen velger selv ut eventuelle vinnere av æresprisen og gullklapperen, mens Folkets Amanda er en publikumspris hvor publikum kan være med å stemme fram en vinnerfilm på forhånd. Amandakomiteens ærespris deles ut til «en eller flere personer som har gjort en spesiell innsats innenfor norsk film» mens gullklapperen er en fagpris innført i 1990 som deles ut til «en eller flere aktive kunstnere som har gjort en særlig innsats innen norsk film».

 Kategorioversikt For mer historikk og oversikt over vinnere per kategori per år, se Liste over vinnere av AmandaprisenUnder er en oversikt over nåværende og utgåtte kategorier.

De første årene var det en del endringer og variasjoner på kategorinavnene. En av variasjonene var å veksle på å bruke spillefilm, kinofilm eller film i navnet, en annen å bruke skuespiller eller hovedrolle. Noen navn var lange for å beskrive hele innholdet, som «Beste utenlandske spillefilm importert for visning på norske kinoer», «Beste fjernsynsproduksjon, dramatisk produksjon, underholdningsproduksjon TV/novellefilm» og «Beste faglige innsats i film/fjernsyn for klipp, lyd, kostyme, scenografi o.l».

Kategorien for beste faglige innsats, etter hvert forkortet til fagprisen, ble delt ut flere ganger i perioden 1986 til 1997. Den dekker samme området som de tekniske kategorien som ble innført fra 2008 og utover, og overlappet også delvis med kategoriene for foto og musikk som ble delt ut som selvstendige priskategorier ved enkelte anledninger de første årene. Fagprisen overlappet også delvis med Amandakomiteens gullklapper som er en fagpris som siden 1990 er blitt delt ut til aktive fagpersoner.

Det har vært fire ulike kategorier for debutanter/nykommere: årets ungdomspris til filmskapere i 1993, Amandakomiteens debutantpris til både skuespillere og filmskapere i perioden 1997–2001, Canal+ Nordisk debutant Amanda til regidebutanter i perioden 2003–2006 og årets nykommer til skuespillerdebutanter, som ble delt ut en gang 2013 og gjeninnført i 2024.

 Nåværende kategorier Oppdatert etter Amandaprisen 2025 Kategori Periode Antallutdelinger Merknad Beste skuespiller i en hovedrolle  1985–  41  Delt i kategoriene beste kvinnelige og beste mannlige skuespiller fram til og med 2023 Amandakomiteens ærespris  1985–  41   Beste utenlandske kinofilm  1985–  41   Beste norske film  1985–1992, 1994–  40  Beste norske kinofilm fram til og med 2023. Ikke utdelt i 1993 under felles nordisk Amanda Beste kortfilm  1985, 1987, 1989–1991, 1994–  37  Inngikk i dokumentar-kategorien i 1988 Beste barnefilm  1985–1986, 1988–1991, 2002–  30  Gjaldt i starten barne- og ungdomsfilm. Gikk over til å kun gjelde barnefilmer i 2010 Beste foto  1985–1986, 1993, 2008–  21  Inngikk i kategorien faglig innsats i 1987–1991 og 1998 Beste originalmusikk  1985–1986, 1993, 2008–  21  Inngikk i kategorien faglig innsats i 1987–1991 og 1998 Beste dokumentarfilm  1986–1991, 1993, 1995, 1997–2005, 2007–  36  Inkluderte kategorien kortfilmer i 1988 Amandakomiteens gullklapper  1990–1992, 1994–  35  En egen jubileumsgullklapper delt ut i 1996 Beste filmmanus  1992–1993, 1998, 2004–  25   Beste skuespiller i en birolle  1993, 1998, 2006–  22  Delt i kategoriene beste kvinnelige og beste mannlige birolle i perioden 2008 til 2023 Beste regi  2005–  21  Kategorien beste nordiske film hadde navnet beste film/regi i 1993 Folkets Amanda  2007–  19  Publikumspris. Arvtager til festivalprisen Folkets favoritt Beste lyddesign  2008–  18   Beste klipp  2008–  18    Beste produksjonsdesign/scenografi  2008–  18   Beste visuelle effekter  2010–  16   Årets nykommer  2013, 2024–  3  Til skuespillere Beste maske/sminke  2020–  6   Beste kostyme  2020–  6  

 Utgåtte kategorier 
 Kategori Periode Antallutdelinger Merknad Beste dramatiske fjernsynsproduksjon  1985–1991, 1997–1998, 2000–2004  14  2 fjernsynskategorier i 1989–1991 og 1998 Beste faglige innsats  1986–1991, 1993, 1998  8  Ble senere erstattet av tekniske priser for de ulike fagfeltene Beste underholdningsproduksjon for fjernsyn  1989–1991, 1998–1999  5  2 fjernsynskategorier i 1989–1991 og 1998. Inngikk enkelte av de andre årene i dramatisk fjernsynsproduksjoner. Televerkets filmstipend  1992  1   Kassettavgiftsfonds prisstipend  1992  1   Beste nordiske kinofilm / Nordisk Amanda  1993–2000  8  Innført under den felles nordiske Amanda-utdelingen Årets ungdomspris  1993  1  Til filmskapere Amandakomiteens debutantpris  1997–1998, 2000–2001  4  Til skuespillere og filmskapere Årets reklamefilm  1998  1   Canal+ Nordisk debutant-Amanda  2003–2006  4  Til regidebutanter fra hele Norden DVD-Amanda  2006–2007  2  Også kalt beste film rett på DVD

 Mestvinnende produksjoner og personer Oppdatert etter Amandaprisen 2025thumb|Bjørn Sundquist har vunnet fem priser og er en av de mestvinnende
Enkelte film- og fjernsynsprodukjoner har vunnet priser i flere kategorier samme år og enkelte personer har vunnet flere priser over flere år. Mestvinnende er filmene Barn og Kongens nei med henholdsvis ni og åtte priser hver. NRK Dramas film Dødsdansen fra 1991 er mestvinnende fjernsynsprogram med tre.

Etter hvert som det er blitt innført flere tekniske kategorier, er det blitt mer vanlig at filmer vinner flere priser samme år. Alle filmene med fem eller flere priser har hatt premiere etter de første fem tekniske kategoriene ble innført i 2008, og rekorden på fire priser til Orions belte under første utdeling og Landstrykere i 1990 ble ikke slått før Kautokeino-opprøret vant fem priser i 2008.

Listen over mestvinnende personer inkluderer både skuespillere, regissører, manusforfattere og teknisk personell. Listen inkluderer kun personlige priser og ikke priser i filmkategorier som beste norske kinofilm, dokumentarfilm og folkets Amanda som vedkommende har vært regissør eller lignende for.

 Mestvinnende filmer 
9 priser
 Barn – 2020

8 priser
 Kongens nei – 2017

7 priser
 Max Manus – 2009

5 priser
 Kautokeino-opprøret – 2008
 Upperdog – 2010
 Limbo – 2011
 Ut og stjæle hester – 2019
 Verdens verste menneske – 2022

4 priser
 Orions belte – 1985
 Landstrykere – 1990
 Mannen som elsket Yngve – 2008
 Babycall – 2012
 Kon-Tiki – 2013
 Som du ser meg – 2013
 Blind – 2014
 Børning – 2015
 Louder Than Bombs – 2016
 Hva vil folk si – 2018
 Ninjababy – 2021
 De uskyldige – 2022
 Krigsseileren – 2023
 Sex – 2024
 Håndtering av udøde – 2024
 Elskling'' – 2025

 Mestvinnende personer 
6 priser
 Joachim Trier – 2007 (2 stk.), 2012, 2016 (2 stk.), 2022
  – 2013, 2014, 2017, 2018, 2022, 2023
 Dag Johan Haugerud – 2013 (2 stk.), 2020 (2 stk.), 2024 (2 stk.)
  – 2016, 2018, 2019, 2022, 2023, 2024

5 priser
 Bjørn Sundquist – 1987, 1996, 2000 (2 stk), 2015
 Karl Júlíusson – 1996, 2008, 2013, 2014, 2016
 Christian Schaanning – 2012, 2013, 2016, 2017, 2018
 Eskil Vogt – 2007, 2014, 2016, 2022 (2 stk)

4 priser
 Aksel Hennie – 2003, 2005, 2009, 2014
 Morten Jacobsen – 2018, 2022, 2023, 2024
 Jens Christian Fodstad – 2014, 2020, 2022, 2025

3 priser
 Sverre Anker Ousdal – 1990, 1998, 2009
 Kjersti Holmen – 1993, 2000, 2009
 Espen Skjønberg – 1994, 2004, 2008
 Bent Hamer – 1998, 2013, 2015
 Ingar Helge Gimle – 1999, 2010, 2018
 Ane Dahl Torp – 2004, 2006, 2008
 Kristoffer Joner – 2005, 2012, 2017
 Tormod Ringnes – 2009, 2010, 2012
  – 2009, 2011, 2017
 Olivier Bugge Coutté – 2012, 2016, 2018
 Siw Järbyn – 1990, 1998, 2020
 Gisle Tveito – 2014, 2020, 2022
 Pål Sverre Hagen – 2013, 2022, 2023
 Ellen Dorrit Petersen – 2009, 2014, 2025
 Thomas Dybdahl – 2010, 2021, 2025

 Utdelinger 
ÅrStedProgramlederAntall klasserKringkaster/produsentSeertallMerknad 1985  Maritim Hall, Haugesund  Åse Kleveland  10  NRK   1986  Kristiansand teater  Rita Westvik  11  NRK   1987  Maritim Hall, Haugesund  Liv Ullmann  9  NRK   1988  Maritim Hall, Haugesund  Rolf Wesenlund  9  NRK   1989  Maritim Hall, Haugesund  Yngvar Numme  11  NRK   1990  Maritim Hall, Haugesund  Totto Osvold  12  NRK   1991  Maritim Hall, Haugesund  Lise Fjeldstad  12  NRK   1992  Maritim Hall, Haugesund  Lisa Strindberg  9  NRK   1993  Maritim Hall, Haugesund  Lill Lindfors  12  NRK   Felles nordisk utdeling, ren filmpris 1994  Maritim Hall, Haugesund  Ivar Dyrhaug  8  NRK   Ren filmpris 1995  Maritim Hall, Haugesund  Petter Nome  9  NRK   Ren filmpris 1996  Maritim Hall, Haugesund  Petter Nome  9  NRK   Ren filmpris 1997  Maritim Hall, Haugesund  Petter Nome og Anne Sandvik  11  NRK   Fjernsynsproduksjoner inkludert igjen 1998  Maritim Hall, Haugesund  Hilde Hummelvoll  16  NRK   1999  Maritim Hall, Haugesund  Hilde Hummelvoll  10  NRK   2000  Maritim Hall, Haugesund  Claus Wiese  11  NRK     2001  Maritim Hall, Haugesund  Jon Almaas  10  NRK     2002  Maritim Hall, Haugesund  Jon Almaas  10  NRK     2003  Maritim Hall, Haugesund  Jon Almaas  11  NRK     2004  Maritim Hall, Haugesund  Jon Almaas  12  NRK    Siste utdeling som inkluderte fjernsynsproduksjoner 2005  Maritim Hall, Haugesund  Marit Åslein  12  NRK    2006  Festiviteten Haugesund Konserthus  Thomas Giertsen  13  TV 2 / Nordisk Film    Første gang med TV 2 som kringkaster 2007  Festiviteten Haugesund Konserthus  Thomas Giertsen  14  TV 2 / Nordisk Film    2008  Festiviteten Haugesund Konserthus  Guri Solberg  19  TV 2     2009  Festiviteten Haugesund Konserthus  Dennis Storhøi og Sven Nordin  19  TV 2 / Eyeworks Dinamo     2010  Festiviteten Haugesund Konserthus  Dennis Storhøi og Ingrid Bolsø Berdal  20  TV 2 / Eyeworks Dinamo     2011  Festiviteten Haugesund Konserthus  Janne Formoe og Ingar Helge Gimle  20  TV 2 / Eyeworks Dinamo     2012  Festiviteten Haugesund Konserthus  Ingrid Bolsø Berdal  20  TV 2 / Eyeworks Dinamo     2013  Maritim Hall, Haugesund  Solveig Kloppen  21  TV 2 / Eyeworks Dinamo     2014  Maritim Hall, Haugesund og Haugesund rådhus  Guri Solberg og Ingar Helge Gimle  20  TV 2 / Eyeworks Dinamo    Todelt utdeling 2015  Maritim Hall, Haugesund og Haugesund rådhus  Guri Solberg og Ingar Helge Gimle  20  TV 2 / Warner Bros. Norge    Todelt utdeling 2016  Maritim Hall, Haugesund og Haugesund rådhus  Jakob Oftebro  20  TV 2 / Rubicon TV    Todelt utdeling 2017  Maritim Hall, Haugesund  Pia Tjelta  20  TV 2 / Rubicon TV     2018  Maritim Hall, Haugesund  Henriette Steenstrup og John Brungot  20  TV 2 / Rubicon TV     2019  Festiviteten Haugesund Konserthus  Hans Morten Hansen  20  VG / Fremantle      2020  Festiviteten Haugesund Konserthus  Odd-Magnus Williamson  22  NRK / Monster   2021  Festiviteten Haugesund Konserthus  Odd-Magnus Williamson  22  NRK / Monster   2022  Festiviteten Haugesund Konserthus  Odd-Magnus Williamson  22  NRK / Monster   2023  Festiviteten Haugesund Konserthus  Odd-Magnus Williamson  22  NRK / Monster    2024  Festiviteten Haugesund Konserthus  Alexandra Gjerpen  21  NRK / Monster    2025  Festiviteten Haugesund Konserthus  Vegard Larsen og Linnéa Myhre  21  NRK / Monster  

 Referanser 

 Eksterne lenker 



Kategori:Kultur i Haugesund
Kategori:Norske priser
Kategori:Utmerkelser etablert i 1985